Lolland-Falsters Stifts-Tidende, 1845-01-25
Enhver af Deeltagerne fik en større eller mindre Julegave, for at have en Erindring om denne Aften. Herefter fortsattes Dandsen medens man var i fuld Virksomhed paa Theatret, som var indrettet med Coulisser af Signalflag og decoreret med store blomstrende Alve=Planter, som vare tagne med Rod og Alt fra Alamedaen. Man gav en Comedie Æneas i Carthago, som i denne Anledning var forfattet og indstuderet ombord i Corvetten "Carls krona. Da Tæppet gik opsaaes Æneas at sidde lyslevende for Tilskuernes Blik i blaakantet Skjorte, Sømandshat (saakaldet Sydvest) og Cigar. Det Lune og den Naivetet, hvormed denne lille Pjere var skreven, i Forening med dens ypperlige Udførelse af nogle af Corvettens Officerer, opvakte almindelig Fornøielse, ved Tæppets Fald fremkaldtes Dido og Venus, og da Dandsen derefter begyndte paa Ny vare disse Damer næsten ikke af Gulvet (som det hedder i Balsproget). Selv de ældre grebes af den almindelige Lystighed og flokkedes og skjøn Dido, for at faae en Vals med hende – Klokken begyndte at gaae til 11, og man saae nu en smukt anrettet Souper vente bagved et hemmelighedsfuldt Forhæng, som deelte Fregattens Dæk i 2 Saloner. Gjæsterne placeredes omkring to lange Borde, der paa flere Steder vare prydede med de tre Nationers Flage, og Høitidens sidste Deel begyndte. Retterne tillader jeg mig at springe over, og gaaer strax til Skaalerne; den første af disse foresloges af Chefen for den svenske og norske Escadre, som var for de ved denne Leilighed samlede Nationers Regenter." Herpaa fulgte Nationalsange. Den anden Skaal proponeredes af Chefen for Hekla for de tre nordiske Nationer og deres Mariner, hvorved følgende Sang, forfattet af Doctor Satterberg i Corvetten "Carlskrona paa Melodi: "Det gamla gothaLejon" og med Motto af Tegner: "Och hallen 1 tillhopa, I söner tre – er ofvermann – det vet jag skal Nord ei see, blev affungen: En skal for Sven, Nora, Dana, En varm, en trofast Brödraskal; Vi fakta under samma fana, Och Ratt och Sanning ar vart mal. Var gamla tvist at sluttad vorden, Hvarann vi prösvat nog i Strid, I standig endragt blomstrer Norden, Tredobbelt stark i fröid och frid. Den tredie Skaal proponeredes af Chefen paa den norske Corvet for vor fraværende Familie og Venner." Efter Bordet fortsattes Festen afvexlende med Dands og Qvartetter, som vare indøvede af nogle af Officererne, og den blev bestandig meere animeret, indtil vi omtrent Kl. 2 skildtes ad. Alle som havde deeltaget i Festen vare enige om, at denne var i høi Grad lykket, og Enhver af os glædede sig over det oprigtige varme Venskab, som yttrede sig mellem de tre Broderfolk. – Det heldige Udfald af vor Julefest opvakte hos Comiteen den ligesaa smukke, som af Officererne i Almindelighed med Varme opfattede, Jdee, at samles Nytaarsaften, for at tage Afsked med det gamle Aar. Paa den Tid da det var Midnat, under en Meridian, som man tænkte sig dragen omtrent midt igjennem de tre skandinaviske Riger, mødtes Fartøierne fra de 6 Skibe paa et givet Signal fra Fregatten Josephine" omtrent midt imellem Skibene. Hvert Fartøi var forsynet med flere Fakler, og ved disses Skin afsang Officererne adskillige Sange, deels nationale, deels forfattede i denne Anledning. Den af og til temmelig stærkt nedfaldende Regn dæmpede vel undertiden Fakkelskinnet, men den formaaede ikke at kølne den indre Varme, som Enhver havde medbragt til denne ægte nordiske Fest. Efterat have udbragt et Hurra for det gamle og det nye Aar, samt for Skibenes Chefer, skildtes man ad under gjentagende Ønsker og alt Godt i det begyndende Aar.